Vorige wenners wéér vir gesogte Bok-prys benoemAphiwe Dyantyi – gunsteling. (Foto: SA Rugby) Twee spelers wat in die verlede as Suid-Afrika se rugbyspeler van die jaar aangewys is, is wéér vanjaar vir dié eer benoem. Pieter-Steph du Toit (2016) en Malcolm Marx (2017) is onder die vyf kandidate wat Woensdag deur SA Rugby aangekondig is. Die ander drie is Aphiwe Dyantyi, Franco Mostert en Handré Pollard. Aanduidings is dat Dyantyi, wat deur Wêreldrugby (WR) as die internasionale nuweling van die jaar aangewys is, die gunsteling is om die toekenning te wen. Die benoemdes in die afdeling jong speler van die jaar is RG Snyman, Aphelele Fassi, Sbu Nkosi, Embrose Papier en Damian Willemse. Span van die jaar Lions (Superrugby-naaswenner), Sharks (Curriebeker-kampioen), Blitsbokke (WR-sewesreeks-wenner). Afrigter van die jaar Swys de Bruin (Lions), Rassie Erasmus (Springbokke), Neil Powell (Blitsbokke). Sewesspeler van die jaar Werner Kok, Ruhan Nel, Dylan Sage. Junior speler van die jaar Tyrone Green, Salmaan Moerat, Wandisile Simelane, Damian Willemse. Superrugby-speler van die reeks Aphiwe Dyantyi, Malcolm Marx, Franco Mostert (al drie Lions) Curriebeker-speler van die jaar SP Marais, Sergeal Petersen (albei Westelike Provinsie), Akker van der Merwe (Sharks). Curriebeker- Eerste Liga-speler van die jaar Divan Nel (Suidwestelike Distrikte), Anrich Richter, Etienne Taljaard (albei Valke). SuperSport-reeks-speler van die jaar Enver Brandt (Griekwas), Ruwellyn Isbell, Chris Smith, Stefan Ungerer (al drie Pumas).